b'\n_START_ARTICLE_\nMonosaharid\n_START_PARAGRAPH_\nMonosaharidi (iz gr\xc5\xa1\xc4\x8dine manos-eden, saharid-sladkor) ali enostavni ogljikovi hidrati so najbolj osnovne enote ogljikovih hidratov oz. saharidov. So najpreprostej\xc5\xa1e oblike sladkorjev in so po navadi brezbarvni, topni v vodi in se nahajajo v kristalni strukturi ter nekateri monosaharidi imajo sladek okus. Primeri monosaharidov so glukoza (grozdni sladkor), fruktoza (sadni sladkor), galaktoza, manoza in riboza. Monosaharidi so osnovni gradniki disaharidov (kot npr. saharoza), oligosaharidov  in polisaharidov (kot npr. celuloza in \xc5\xa1krob). Vsak ogljikov atom, ki ima vezano hidroksi skupino (razen prvega in zadnjega C-atoma) je kiralni ogljikov atom, zato je \xc5\xa1tevilo izomer veliko, \xc4\x8deprav za vse obstaja ista kemijska formula.\n_START_SECTION_\nStruktura\n_START_PARAGRAPH_\nZ nekaj izjemami (npr. deoksiriboza) imajo monosaharidi kemijsko formulo C\xe2\x82\x93H\xe2\x82\x82\xe2\x82\x99O\xe2\x82\x99 oz. C\xe2\x82\x93(H\xe2\x82\x82O)\xe2\x82\x99 in strukturo H(CHOH)\xe2\x82\x99C=O(CHOH)\xe2\x82\x98H. \xc4\x8ce je n ali m ni\xc4\x8d, ta formula definira aldehid, ki se kot monosaharid imenuje aldoza; \xc4\x8de pa n in m nista ni\xc4\x8d, pa je formula definicija za keton, ki se kot monosaharid imenuje ketoza. Monosaharidi po navadi vsebujejo keto ali aldehidno funkcionalno skupino ter hidroksi skupine na ve\xc4\x8dini ali vseh ostalih ogljikovih atomih, ki nimajo vezane karbonilne skupine (keto ali aldehidne skupine).\n_START_SECTION_\nCikli\xc4\x8dna struktura\n_START_PARAGRAPH_\nVe\xc4\x8dina monosaharidov obstaja v vodnih raztopinah v cikli\xc4\x8dni strukturi. Nastanejo tako da hidroksi in karbonilna skupina enega monosaharida reagirata in  tako nastanejo hemiacetali ali hemiketali (odvisno ali reagirajo aldoze ali ketoze). Npr. glukoza raje tvori hemiacetal, ki nastane z reakcijo med ogljikom1(nanj je vezana aldehidna skupina) in kisikom5 in tako tvorijo 6-\xc4\x8dlenski obro\xc4\x8d imenovan piranoza. Ista reakcija lahko pote\xc4\x8de tudi med ogljikom1 and kisikom4  in tako se tvori 5-\xc4\x8dlenski obro\xc4\x8d imenovan furanoza. Ve\xc4\x8dinoma so piranoze stabilnej\xc5\xa1e od furanoz in  so tvorile ve\xc4\x8dino oblik monosaharidov, ki so jih preu\xc4\x8devali v raztopinah. Ker se s ciklizacijo tvori nov stereogeni center, ki ga imenujemo anomerni ogljikov atom, sta mo\xc5\xbeni 2 razli\xc4\x8dni stereoizomeri, ki jima pravimo \xce\xb1- in \xce\xb2-izomeri.Lo\xc4\x8dimo ju glede na pozicijo hidroksi skupine na anomernem ogljiku (to je ogljik, ki pripada karbonilni skupini). Vsaka od teh anomer ima specifi\xc4\x8dno opti\xc4\x8dno rotacijo. \xc4\x8ce pride do intermolekulskih prehodov v molekuli in se pretvori ena izomera v drugo; to imenujemo mutarotacija. Ta proces se dogaja v vodnih raztopinah sladkorjev, kjer se vzpostavi dolo\xc4\x8deno ravnote\xc5\xbeje med  \xce\xb1- in \xce\xb2-izomerama ter acikli\xc4\x8dno obliko.  _NEWLINE__NEWLINE_Cikli\xc4\x8dne oblike monosaharidov najbolje prikazujejo Haworthove projekcijske formule. V Haworthovi projekciji ima \xce\xb1-izomer OH skupino (hidroksi skupina) na anomernem ogljiku pod ravnino ogljikovih atomov v obro\xc4\x8du, \xce\xb2-izomer pa ima OH skupino na anomernem ogljiku nad ravnino obro\xc4\x8da. Obro\xc4\x8d je tudi gibljiv, zato se lahko 6-\xc4\x8dlenske obro\xc4\x8de (piranoze) najdemo v dveh konformacijah: stol in kad, vendar pogostej\xc5\xa1a je konformacija stola (podobno kot pri cikloheksanu). V tej konformaciji ima \xce\xb1-izomer OH skupino na anomernem ogljiku v aksialni legi, medtem ko ima \xce\xb2-izomer OH skupino na anomernem ogljiku v ekvatorialni legi.\n_START_SECTION_\nIzomerizacija\n_START_PARAGRAPH_\nCelotno \xc5\xa1tevilo vseh izomer ene spojine je odvisno od \xc5\xa1tevila stereogenih centrov(n) v molekuli. Najve\xc4\x8dje \xc5\xa1tevilo vseh mo\xc5\xbenih stereoizomer je 2\xe2\x81\xbf.\n_START_SECTION_\nReakcije monosaharidov\n_START_PARAGRAPH_\nNa monosaharidih potekajo vse reakcije, ki potekajo na karbonilni skupini (na aldehitih in ketonih): adicije, eliminacije, oksidacije, redukcije..._NEWLINE_in na alkoholih (po navadi vsebujejo monosaharidi ve\xc4\x8d OH skupin):nastanek etrov in estrov, oksidacije, redukcije...'